Sīrnīki

Sīrnīki - bīzapīna pluocineiši, latgaļu nacionalais iedīņs.

Sataiseišonys parāds
 500 gr bīzapīna
 4 ūlys
 4-6 lizeikys myltu
 iudiņs
 suoļs
 cukrys

500 gr tukla bīzapīna smolkai satrupynoj bļūdā, dalīk 4 ūlys i 4-6 ādamuos lizeikys myltu, drupeit iudiņa, pa garžai suoļa i cukra. Masai vajag byut bīzai, kab jei naizpleikštu pa peteļni. Ar lizeiku līk meikli olejā sakarsātā peteļnē i ar lizeiku daplikšynoj apmāram 1 cm bīzumā. Pluocineišus cap iz nalelys līsmis. Da goldam padūd ar vuorekli.

Var taiseit i suoleimūs sīrnīkus, tūlaik cukra nalīk, a damat suoļa i garžu, dalīk cybuļus voi casnāgus.